The Kitchen by Chef Mod ร้านเล็กๆย่านพุทธมณฑลสาย 2 ตัวร้านจะเป็นตึกแถว 2 คูหา อยู่ในซอยใกล้กับร.ร.เพลินพัฒนา ต้องสังเกตป้ายร้านดีๆ เพราะป้ายเล็กมากกก ภายในร้านตกแต่งสบายตา พนักงานให้คำแนะนำและบริการดีมาก เมนูมีไม่มากนักแต่น่ากินทุกเมนูเลย>< ไปกับพ่อ 2 คนเลยสั่งมา 5 เมนูค่ะ
   -สปาเก็ตตี้คาโบนาร่า(145 บาท) สิ่งแรกที่สัมผัสได้คือกลิ่นหอมมากกก รสชาติก็หอมอร่อยเข้มข้น ปลื้มมากค่ะจานนี้
   -หอยแมลงภู่นิวซีแลนด์อบเนยสมุนไพรและขนมปังกรอบ(155 บาท) เสิร์ฟหอยแมลงภู่ตัวใหญ่มากมา 3 ตัว หอยสดหวานอร่อยหอมเครื่องเทศ ตัวขนมปังกรอบก็ช่วยเพิ่มรสสัมผัส อร่อยมากค่ะ
   -ซี่โครงหมูอบน้ำผึ้ง(220 บาท) เนื้อซี่โครงหมูเปื่อยนุ่มมากกก หอมอร่อย มันบดก็เนื้อเนียนรสชาติดี
   -แซลมอนย่างราดซัลซ่ามะม่วง เสิร์ฟพร้อมสลัดและขนมปังกระเทียม(220 บาท) จัดจานมาสวยมาก แซลมอนย่างมาสุกกำลังดี ชอบซัลซ่ามะม่วงมากค่ะ กินแล้วรู้สึกสดชื่น สลัดและขนมปังกระเทียมก็อร่อย
   -ครีมบรูเล่(60 บาท) อร่อย หวานกำลังดีค่ะ
   เสน่ห์ของอาหารที่นี่ที่รู้สึกได้ อย่างแรกคือกลิ่นค่ะ แค่ได้กลิ่นหอมของอาหารก็รู้แล้วว่าน่าจะอร่อย สองคือการจัดจาน เรียบง่ายแต่สวยงาม และสามคือรสชาติที่อร่อยกลมกล่อม ร้านนี้เป็นอีกหนึ่งร้านที่ตามชาววงในมากินแล้วประทับใจมากค่ะ^^